
Partido MEP ta den movecion y 
den tur districto cada fin di siman 
varios team ta sali pa bishita 
casnan. Di punta pariba te punta 
pabao, e intencion ta pa tur cas 
haya por lo menos un bishita di bo 
partido Movimiento Electoral di 
Pueblo. 

Miembronan di directiva, hala 
hubenil YEGA y candidatonan ta 
prepara tur fin di siman pa hiba e 
mensahe di partido MEP den cada 
hogar, y e recepcion den pueblo ta bon. Hopi hende kier 
ricibi mas informacion riba e situacionnan real di nos 
pais, especialmente riba tereno di finanzas di nos pais 
y tambe kico MEP ta bay haci pa mehora e problemanan 
di cada dia di nos ciudadanonan. 

Durante e bishitananpoliticonan di MEPporconstatapa 
nan mes cuanto famia no ta logra paga tur nan debenan 
pafin di luna. Cuanto famia ta ‘frifi akijrifi aya’, paga 
un parti e luna aki, y otro parti otro luna, simplemente 
pasobra placa no ta yega. Si antes cu 100 florin bo por 
a cumpra tur locual bo tin mester pa un siman, awor e 
mesun 100florin bo no por cumpra ni mitar di locual bo 
tabata custuma di cumpra. Tres aña pasa un bleki di 


boonchi tabata costa 95 cent, awe e ta costa dos florin 
cu 5 cent. E aumento di costo di bida den ultimo tres 
añanan ta causante di hopi dolor den nos hogarnan. Y 
esnan cu ta purba busca ayudo na instancianan social 
no ta logra haya e yudanza tampoco. 

“Ora nos bishita casnan, no ta splica kico ta e vision di 
nos partido, pa pone e ser humano central bek. Ta basta 
cu tanto inversion den klinker y asfalt. Awormester duna 
atencion na e ser humano. Tur inversion, tur desaroyo 
economico, mester por draai rond di e ser humano, y 
con pa mehora su calidad di bida. Con pa baha costo di 
bida, pa cada ciudadano por tin un calidad di bida mas 
digno. Con pa crea empleo pa esnan desemplea por haya 
un otro oportunidad. Con pa inverti den salubridad 
publico pa duna cada ciudadano un bon cuido di salud. 
Con pa inverti den enseñanza pa brinda nos hobennan 
mas oportunidad, Con pa pone mas placa disponible 
pa nos grandinan por haya un cuido digno. Con pa 
stimula nos economia pa trece bienestar pa henter nos 
comunidad. 

Esey ta nos compromiso cu cada ciudadano di nos pais: 
pone e ser humano central y mehora calidad di bida di 
e ser humano” lider di MEP, Evelyn Wever-Croes a duna 
di conoce. 

ACTIVIDAD 



maoMBii 
• FITCH 


Un MAMA tin e oportunidadunico di forma 
caracter di su yiu, y atraves di su yiu, forma e 
caracter di henter un comunidad 
FELISDIADIMAMA 
Evelyn Wever-Croesy famia 




19 Mei: Rifa di 10 mil 
florin y lanzamento 
di candidato nobo 
riba parkeerplaats di 
ComplehoDeportvo 
Frans Figaroa na 
Noord: 

11:00 am pa ll:00pm 


Dia 1 di J uni 2013: 

Bingo Club Caiquetio 

pa 7.30 pm 




FUNDRAISING 


2013 


MOVIMIENTO 
ELECTORAL Dl PUEBLO 


0001 


Premio: 

ler: Afl.l0.000.00Cash 
2do: Afl. 3.000.00 Cash 
3er: Afl. 1.000.00 Cash 


Afl. 5.00 

Sorteo: Mei 19, 2013 
Na evento di MEP na Noord 


. . . ccc 'Pcmtcdcy Utetfi 

- Lo saca numbernan ganador vm bolita 

- Prome premio por wordo redama solamente cu ticket ganador dentro di 30 dia 

- Mester ta presente pa gana premio 2 y 3 y mester wordo 
redama dentro di 10 minuut momento cu saca e premio. 

LIDER NA PALABRA 

VISION DI MEP 2013-2017 


Partido Movimiento 
Electoral di Pueblo 
ta un partido social 
democrata. Nos 
ta kere firme den 
e principionan 

social democrata 
y di solidarismo, 
salvaguardiando 
interesnan di esnan 
mas vulnerable den 
nos comunidad, y 
amplia esaki tambe 
cu e clase media, 
debi cu e grupo 
aki tambe a wordo 
hopi neglisha den e 
ultimo 4 añanan. 

D u r a n t e 
gobernacion 2013- 
2017 gobierno di 
MEP lo pone e ser 
humano central. E 
ciudadanonan ta e 
parti mas importante 
den cada pais. 
Si nos 
neglisha 
e ser 


V 


humano, nada otro 
ta bay. Nos por tin e 
careteranan di mas 
bunita, e klinkernan 
di mas luhoso, pero 
si nos hendenan 
no tin suficiente 
entrada pa mantene 
nan famia, si nos 
hobennan no tin 


oportunidad pa 
desaroya ni distrai 
sanamente, si nos 
hendenan no ta goza 
di un bon salud, si 
nos hendenan no ta 
feliz, nos no tin nada. 
Den ultimo 4 añanan 
nos hendenan a 
wordo neglisha. 
Berdad a aumenta 
onderstand, a duna 
reparatietoeslag, 
a aumenta e 
placa di school 
pa esnan mas 
vulnerable. 


Pero 

esaki 

yuda 

p a s 

costo 

bida 



tur 
no a 
mucho 
o b r a 
di 

a bira 
demasiado 
h a I t o . 
BeIast i n g 
a wordo 
c o b r a 
n a 




* 


4 . .v. 


forma masha 

agresivoyinhumano. 
Ademas, tur esaki 
no ta nada compara 
cu e miyones cu 
a wordo gasta na 
asfalt, klinker y 
beton. Nos pais 
mester un desaroyo 
economico 
dirigi riba brinda 
oportunidadnan real 
na nos hendenan, 
tur esnan cu ta 
biba riba nos pais. 
Pa sobra ta nos 
responsabilidad pa 
cuida tur esnan cu 
awor ta biba riba nos 
pais. E desaroyo 
economico mester 
ta dirigi riba crea 
empleo, y crea mas 
fluho di entrada 
pa nos pais, na 
forma structural y 
duradero; structural 
y duradero kier meen 
brinda oportunidad 
na esnan cu awor 
ta riba nos pais, 
cu perspectivanan 
pa crecemento. 
Nos pais a crea 
oportunidadnan 
ultimo 4 añanan, 
pero cu a pone 
cu nos mester a 
sigui importa forza 
laboral, mientras 
cu miles di persona 
na Aruba mes a 
keda sin empleo. 
Awor nos mester 
cambia e rumbo aki 
y crea oportunidad 
pa esnan cu a 
keda atras. Na 
mes momento nos 


mester pone orden 
financiero riba 
nos pais. MEP lo 
maneha finanzas 
publico, e placa 
di nos pueblo, na 
forma responsabel. 
Cu presupuestonan 
na tempo, realistico 
y balancea. Cu 
un plan realistico 
pa baha e debe 
nacional. 

Cu disciplina. 

Mescos cu nos ta 
maneha finanzas 
den nos hogar, 
asina nos lo maneha 
finanzas di nos pais. 

Den nos hogar nos 
no ta haci gastonan 
cu nos no por 
afford. Nos no ta 
corta den gastonan 
di educacion di nos 
yiunan pa nos fiesta 
ni viaha. 

Nos no ta corta 
den cuido medico 
di nos yiunan, pa 
embeyece pafor di 
nos cas. 

Nos ta pone 
prioridad na nos 
yiunan, na nos 
famia, na nan 
bienestar. Asina 
nos mester maneha 
nos pais, poniendo 
prioridad na e ser 
humano y creando 
bienestar pa tur. 
Esaki ta e base pa 
nos programa di 
gobernacion 2013- 
2017. 

ENERGIA 

PROYECTO DI MOLINA DI BIENTO NA URIRAMA 

AINDA TA DEN PLANIFICACION 



Den e prome siman 
di Februari 2013 
Parlamento di Aruba 
a trata e proyecto di 
Molina di biento na 
Urirama. Presidente 
suplente di Parlamento, 
Chris Dammers, cierto 
momento a saca publico 
for di tribuna pasobra 
segun e, e e publico 
tabata haci desordo. 
Berdad tabata tin hopi 
tension, principalmente 
ocasiona pa e tantisimo 
coordinadornan riba 
payroll di gobierno cu 
a sinta den tribuna, 
simplemente pa causa 
problema. Asina 

habitantenan a haya nan 
forsa pa sali di sala, y no 
por a sigi e reunion aki 
cu ta importante pa nan 
bida. 

VIOLACION Dl 
CONSTITUCION Dl 
PAIS ARUBA 

Lider di MEP, siguiendo 
reglanan di nos 
Constitucion a bisa 
president suplente di 
Parlamento cu e mester 
pone na votacion si e 
portanan di Parlamento 
ta keda cera pa publico, 
of si e mayoria den 
Parlamento kier pa tene 
e portanan cera. Esaki 
despues cu e dia prome 
centenares di persona a 
manifesta dilanti edificio 
di Parlamento, organiza 
pa e organizacion 
Salba Urirama, pidiendo 
pa habri e portanan 
bek. Pero e president 


suplente di Parlamento, 
obviamente debi na 
falta di informacion, no a 
honra e peticion di lider 
di MEP y asina a viola 
nos Constitucion. Ni ora 
el’a wordo mustra riba e 
violacion flagrante aki, e 
no a recapacita, y a woro 
sosteni pa president Paul 
Croes cu tampoco kier 
a habri e portanan bek. 
Cu esaki Paul Croes y 
Chris Dammers ta pasa 
pa historia como esnan 
ci a viola Constitucion di 
pais Aruba, simplemente 
pa temor. 

RIESGO Dl SALUD 

Durante e tratamento di 
e reunion por a nota cu 
e aspecto importante 
di riesgo na salud di 
hende, no a haya debido 
atencion. Tur esnan 
cu a duna gobierno 
conseho no ta exclui 
cu e molinanan ta haci 
daño na salud di hende. 
Esey kier meen cu 
expertonan mes a avisa 
gobierno cu e molinanan 
por causa problema 
na salud di hende. 
Oposicion a mustra 
tambe riba desaroyonan 
na Maastricht, Hulanda, 
caminda a para 
construccion di parke di 
Molina di biento pasobra 
e molinanan ta causa 
daño na salud di hende 
si nan ta mucho serca di 
casnan habita. Dicon e ta 
un problema na Hulanda, 
pero no na Aruba? 
Acaso bida di hende na 


Aruba ta bal menos cu 
na Hulanda? 

URIRAMA NO TA 
BAHA GASTO Dl 
CORIENTE 

Ademas, e parke di 
molina di biento no 
lo baha gastonan di 
produccion di coriente 
na WEB. Esey a keda 
establesi pa WEB y no 
a wordo contra aresta. 
E pregunta ta e ora: 
dicon tanto empeño 
cerca e partido AVP pa 
‘bulldoze’ e proyecto aki, 
sin tene cuenta cu salud 
di hende? E proyecto aki 
no tin ningun beneficio 
pa e habitantenan di 
Noord, ni di henter 
Aruba. Es mas, ta mas 
caro so produccion di 
coriente lo bira, pasobra 
WEB mester bay haci 
inversionnan grandi 
prome cu por draai riba 
energia di biento. 

VOTACION 

Lamentablemente 
fraccion di AVP a bari 
e argumentonan aki 
for di mesa, sin cu e 
ministernan a contesta 
e preguntanan. E 12 
parlamentarionan di AVP, 
incluyendo Paul Croes 
y Juan David Yrausquin, 
a vota na FABOR di 
e parke di molina na 
Urirama, demostrando 
asina cu compromisonan 
financiero di partido AVP 
ta haya mas prioridad 
cu salud di hende. 
Parlamentarionan 
independiente Marisol 
Lopez-Tromp y Mervin 
Wyatt-Ras a bandona 
sala y NO a vota, lagando 
asina e habitantenan di 
Noord na caya. Fraccion 
di MEP, PDR y Booshi 
Wever a vota CONTRA 
e proyecto, pero 
lamentablemente nan 
bos no tabata suficiente. 


CASO DEN CORTE 
Dl HABITANTENAN 

Habitantenan a entama 
un caso sumario 
contra gobierno cual 
formalmente nan a perde, 
pero de facto e veredicto 
di 6 di Maart ultimo ta un 
triunfo grandi. Pasobra 
den e veredicto ta stipula 
cu gobierno no por sigui 
cu e proyecto tanten 
cu henter e proceso 
wordo encamina, den 
cual mester tene na 
cuenta e obhecionnan di 
habitantenan. Desde e 
dia ey no por a haci nada 
mas na e proyecto, pero 
e ta den planificacion 
ainda. Habitantenan ta 
riba un alerta constante 
pa cu esaki. 

VADER PIET 

Fraccion di MEP a urgi 
gobierno pa haci un 
studio na efectonan di 
e molinanan na Vader 
Piet. Minister Mike de 
Mesa ta convenci cu e 
molinanan na Vader Piet 
no ta haci ningun hende 
malo y cu tur hende na 
San Nicolas ta contento 
cu e molinanan. MEP ta 
di opinion cu awor poco 
poco tin informacion ta 
saliendo afor cu no tabata 
conoci tempo a bin cu 
molinanan na Vader Piet, 
y cu mester evalua e 
situacion hopi bon. AVP a 
vota CONTRA e mocion 


aki pa hasi un studio na 
San Nicolas, sin splica 
dicon nan no kier pa e 
studio aki wordo haci. 
MEP no ta laga e asunto 
te aki, pero lo sigui lucha 
pa e evaluacion aki tuma 
lugar. Si e molinanan no 
ta causa molester na 
ningun hende, nos tur por 
drumi mas trankil. Pero 
si nan ta causa molester, 
nos mester tuma accion. 

VISION Dl MEP 

MEP ta convenci cu 
nos pais mester bai den 
direccion di energia 
alternativa. MEP ta mira 
cu tin hopi otro forma 
con pa yega na energia 
menos dependiente di 
fuel. Pa asina den futuro 
nos por rebaha e prijs 
di coriente. Den esaki 
mester sigui e plan di 
WEB Aruba NV, cu den 
pasado a proba di sa 
con pa haci inversionnan 
den e direccion aki. 
Pesey MEP kier pa en 
vez di inverti 250 miyon 
den e compania di Henk 
Hutting, inverti esaki 
directo den WEB, pa 
WEB por sigui inverti, 
sin tin cu causa daño na 
nos medio ambiente y na 
salud di hende. Energia 
duradero y sostenible, 
pero sin pone bida di 
hende na riesgo, y den 
balanse cu nos medio 
ambiente. 

ENSEÑANZA 


PUEBLO TA PUNTRA: 


DICON E SCHOOL SECUNDARIO HAVO/VWO NA 
NOORD AINDA NO A WORDO REALIZA? 


Durante gobernacion di 
MEP entre 2001 y 2009 
un punto di prioridad den 
e maneho di enseñanza 
tabata pa construi un di 
dos school secundario 
HAVO/VWO, pasobra 
e unico scol na Aruba 
di HAVO/VWO, Colegio 
Arubano, ta demasiado 
yen. 

Mesora gobierno di MEP 
a cuminsa busca un lugar 
y a base di estudionan 
haci a yega na e 
conclusion cu e school 
aki mester bin den e 
districto di Noord. E lugar 
exacto a wordo haya y 
tramites a wordo haci pa 
por cambia e uso di e 
tereno, cu tabata den un 
‘zona berde’. Gobierno di 
MEP a cana e procedura 
y a destina e lugar pa por 
construi e scol. 



Mike Eman I no tabata 
interesa den un school 
na Noord. Gabinete Mike 
Eman I tabata solamente 
interesa den klinker y 
asfalt tur caminda, y 
den un tram den centro 
di ciudad. Tur esaki por 
cierto, contrario na e 
propio promesanan di 
campaña di AVP mes. 

E placa destina pa e 
scol HAVO/VWO na 
Noord a wordo usa 
pa embeyecemento 
di centro di ciudad, un 
proyecto cu tardananan 
gigantesco y cu a causa 


cu centro di ciudad a 
desangra totalmente. 
Kier meen nos pueblo no 
a haya ni esun, ni e otro. 

Y asina a pasa pues cu te 
dia di awe Noord no por a 
mira e proyecto di school 
HAVO/VWO den Noord 
realiza, y cu te dia di awe 
nos tin falta di espacio pa 
por brinda studiantenan 
di HAVO/VWO un mihor 
calidad di enseñanza. 

Na Juni 2012, 3 aña 
despues,gobiernoafirma 
cu Stichting Onroerend 
Goed Aruba (“SOGA”) 
pa construi e school aki 
den bario di Montaña, 
y segun Mike Eman e 
tempo ey, construccion 
lo a cuminsa den e aña 
2012 ainda. Nada di 
e promesa aki a bira 
realidad. 


Mientras tanto luna 
pasa gobierno a bolbe 
firma un otro acuerdo cu 
FDA pa por cuminsa cu 
construccion di e school 
awor na Shaba, y Benny 
Sevinger a priminti cu 
construccion lo cuminsa 
e luna aki. Pero tampoco 
por mira algo concreto 
ainda riba e proyecto aki. 

Un cos ta sigur: gobierno 
di AVP a hunga cu e 
inteligencia di e pueblo 
aki suficiente, cambiando 
su storia cada biaha y sin 
por realiza e proyecto. Y 
tur esaki a causa un sla 
grandi na enseñanza na 
Aruba debi na e retraso 
di 4 aña cu e proyecto aki 
tin. Pasobra si e gobierno 
actual a simplemente 
sigui cu e proyecto cu 
gobierno di MEP a laga 
cla 4 aña pasa, ya nos 


por tabata tin nos school 
construi y studiantenan 
contento pa algun aña 
caba. E decision di e 
gobierno di AVP pa para 
e proyecto aki, a causa 
daño ireparable na nos 
enseñanza. Y pa colmo, 
a inverti e placa den un 
otro proyecto cu tampoco 
tin fin di keda cla. Berdad 
ta MEP mes mester bin 
den gobierno pa keda cla 
cune. 

Na momento cu MEP 
ta den gobierno na 
November di e aña 
aki, nos lo percura pa 
e proyecto aki wordo 
realiza cu tur prioridad. 
Enseñanza tin un 
prioridad halto den nos 
programa di partido y 
e school aki mester bin 
mas pronto cu ta posibel. 


E siguiente paso 
tabata financiamento 
di e proyecto. E tempo 
ey sr. Nelson Oduber 
tabata den e fase final 
di negociacion pa asina 
haya e placa cu ta toca 
Aruba den Plant Hotel. A 
keda palabra cu parti di 
e placa lo wordo destina 
pa construi e school 
aki. E otro parti lo a 
wordo financia pa Fondo 
Desaroyo Aruba (“FDA”). 

Lamentablemente e 
cambio di gobierno a bin, 
net ora cu tabata kedando 
cla cu tur tramites, y 
gabinete Nelson Oduber 
IV no a logra keda 
cla cu e proyecto aki. 
Sinembargo a laga tur 
cos cla pa e siguiente 
gobierno djis ehecuta. 

Pero nos tur sa kiko a 
pasa despues. Gabinete 
Mike Eman I a sinta y a 
cambia destinacion di 
casi tur proyecto cu MEP 
a laga cla. Gabinete 


Pakico vota MEP Pakico NO vota AVP 


■ MEP ta pone e SER HUMANO na prome 
lugar, 

■ MEP den gobierno lo enfoca riba e areanan 
aki cu URGENCIA: 

> Haci Aruba mas sigur 

> Stimula economia y crea mas cupo di trabao 

> Mehora nos salubridad publico 

> Pone orden den e desorden financiero di 
pais Aruba 

> Mehora cuido di nos grandinan 

> Inverti mas den enseñanza y eleva e calidad 

> Sigura cu Aruba NO ta perde su autonomia 

> Inverti den mas deporte y recreacion pa nos 
hobennan 

> Realiza e school di HAVO na Noord 

■ MEPtin un team di candidatonan honesto 

y prepara y cu curashi pa cambia e rumbo di 
e pais aki, pa bienestar di UN yTUR! 


■ AVP a demostra cu nan NO por goberna 

■ AVP ta un partido manipulativo v 
politiconan di AVP no ta sincero . 

■ AVP a inverti miyones den tram y klinker, 
en bes di hasi Aruba mas sigur 

■ AVP a cera Valero 

■ Pa AVP show y fiesta ta mas importante cu 
salubridad 

■ Danki na AVP Aruba ta na caminda pa 
bancarota, cu debe hamas bisto 

Mentiranan grandi di AVP 

> Elimina BBO 

> Elimina brandstofclausule 

> Rebaha gasto di awa y coriente "from day 
one" 

> Combati criminalidad 

> Habri Valero 

> Combati pobresa 


VOXPOPULIMEP@GMAIL.COM 

REFINERIA VALERO 

AVP A PERCURA PA CERA REFINERIA VALERO 


Historia breve di 



• Na November 2008 gobierno di MEP a discuti cu Valero - mirando 
nan situacion delicado - con lo por coopera pa mira si por haya e 
inversiorman necesario den e refineria pa haci’e mas competitivo. 

• Durante 2009 Mike Eman a bisa e CEO di Valero Bill Klesse cu 
e ta bay gana eleccion y pa warda riba dje te ora cu e ta den 
gobierno. Mientras tanto Valero a declara cu e ta warda riba 
resultado di e arbitrahe y nan no ta negocia cu Gabinete Oduber 
mas. Mike Eman a cuminsa grita henter campaña 2009 cu e lo 
habri e refineria cu Valero despues di eleccion, pasobra e tin un 
deal di 40 miyon florin cu Bill Klesse. Pa por yuda AVP y influencia 
resultado di eleccion, Valero a anuncia cu e ta stop e operacion 
di e refineria. 

• Asina cu AVP a gana eleccion Mike Eman a anuncia cu den un 
siman di tempo e ta bay PEMEX na Mexico y lo habri e refineria. 
E tempo ey Mike Eman a declara cu e ta amigo di Presidente 
Calderon y ex-Presidente Fox. Ora cu e mes a ripara cu e ta gaña 
atrobe, el a bisa cu ta La Reina y un delegacion di gobierno di 
Hulanda ta bay papia cu PEMEX, locual ta otro mentira flagrante. 

• Ora cu Mike Eman no por a gaña mas, el’ a laga Mike de Meza 
bay New York pa papia cu Petrochina. Ora cu el a bolbe el a 
declara cu Gabinete Oduber lo a trata e Chinesnan malo y cu den 
dos siman tur cos ta cla. 



ciere di e refineria : 

• Djey AVP a bin cu otro engaño, esta cu Valero mes ta habri e 
refineria si duna nan un regalo di 10 miyon dollar pa aña, durante 
20 aña, cu envez di 28% di Winstbelasting nan lo paga 7% so cu 
un minimo di 10 miyon dollar. AVP a deal cu nan pa kita e 1% di 
BBO y cu e ora ey e refineria lo habri. 

• Mientras tanto Mike Eman a sera un deal cu Valero y na lugar cu 
e refineria paga e suma di 290 miyon florin di e 1% di BBO riba 
exportacion, gobierno di AVP a dicidi di regala e multinacional 
Valero un suma di 76 miyon florin y gobierno mes a haya 214 
miyon florin y cual suma nan a malgasta den algun luna di tempo. 

• Despues e caha di engaño a habri atrobe. Mike Eman a bisa cu un 
compania di Colombia, esta Pacific Rubiales Energy cu un grupo 
Canades lo bin cu nan petroleo pisa pa rafina esaki na Aruba. 

• A sigui cu e engaño cu e Ministro di Relacion pa Exterior di 
Hulanda Maxime Verhagen y e Ministro di Transporte di Hulanda 
Eurlings ta bay fix un deal cu Petrobras pa sea cumpra, forma un 
partnership of bin cu nan petroleo y rafina esaki na Aruba. Tur 
e tempo aki e mas cu 700 empleadonan di Valero no tabata tin 
ningun garantia di trabao y entrada, nan no por fia na banco, no 
por haci nada, nan tabata den inseguridad completo pa cu nan 
futuro, pasobra Mike Eman a hunga ruleta Ruso cu nan pan. 

• Durante aña 2012 un gran cantidad di viahe e ministernan Eman 
y de Meza a haci pa Brasil hunto cu gremio comercial pa reuni 
cu Petrobras, tambe a reuni cu Ecopetrol na Colombia, a reuni 
cu Pedevesa di Venezuela y parlamentarionan di AVP tambe a 
reuni cu ehecutivonan di e mesun compania aki, a reuni un gran 
cantidad di biaha cu Petrochina na Merca, a reuni cu embahador 
di China na Hulanda y tur biaha nos por a scucha e mesun storia 
bunita for di e dos Mikenan: “Carga pasenshi, ya cu tur cos ta 
mustra bunita y cu lo bay tin un solucion positivo pa cu reapertura 
di e refineria”. 

• Sinembargo ta bisto - ora cu e noticia a drenta dialuna 3 di 
September 2012 cu e refineria lo dal su porta sera - cu durante 
un temporada largo Gabinete Eman tabata sa caba di e destino di 
e refineria, pero tabata tuma e trahadornan di Valero y e pueblo 
haci. 

• FINALMENTE AVP A CERA REFINERIA VALERO DIA 15 Dl 
NOVEMBER 2012!! 

PARTIDO 

PARTIDO MEP A LANZA 5 CANDIDATO NOBO 
DURANTE ACTIVIDAD EXITOSO NA SANTA CRUZ 


Dia 17 di Maart MEP a 
organiza un actividad 
magno den curazon di 
Santa Cruz, riba Plaza 
Victoria. E celebracion a 
cuminza cu bendemento 
di varios tipo di cuminda, 
y un mercado di purga. 
Durante henter dia 
tabata tin entretenimento 
di diferente banda, 
entre otro Rincon Boyz, 
D’licious y Grupo di 
BetiCO. E cantante invita 
tabata Enmeris, conoci pa e 
cancion “Bai gaña baca”, di 
Corsou. Tabata tin miles di 
persona durante henter dia, y 
na cierto momento a alcansa 
sigur 4 mil persona. E punto 
culminante ta momento cu 
lider di MEP a anuncia 5 
candidaton nobo riba lista di 
MEP. 

Marlon Werleman, kende 
a haci su re-entrada den 
politica. Marlon a duna di 
conoce cu e no por sinta un 
banda y mira e desastre cu e 
gobierno actual ta haciendo 
cu nos pais. Lider di partido 
a haci un apelacion riba dje 
pa yuda enforza e team cu 
mester brinda solucionnan na 
e problemanan financiero di 
pais Aruba, y Marlon a acepta 
despues di a consulta cu 
su famia. Marlon Werleman 
ta candidato pa districto di 
Paradera. 

Karel Maduro, di districto di 
Santa Cruz. Karel a acerca 
partido y pidi pa subi lista 
pasobra e no por soporta tanto 
manipulacion mas. Karel su 
conviccion Cristian ta pone cu 
e ta sinti cu e mestercombati 
tanto mentira. Karel tin 
interes especial pa traha cu 
adictonan, un problema serio 
den nos comunidad. 

Billy-Ann Rosel, tambe 
di districto di Santa Cruz. 
Billy-Ann ta mama di dos yiu 
chikito, y ta traha den mundo 
di aviacion. Billy-Ann tabata 
un di e motornan tras di e 
accion di protesta di ANA na 
Juni di 2011, y despues a 
protesta dos siman dilanti di 
Parlamento. E motibo pa cual 
Billy-Ann a drenta politica ta 
pasobra e ta sinti cu e mester 
sali pa derechonan di hende 
muher y hobennan, y crea 
mas oportunidad pa nan. 

Ronwayne Kock, di districto 


di San Nicolas. Ronwayne 
ta un conocido musico y ta 
activo riba e tereno di cultura. 
Ronwayne a drenta politica cu 
e compromiso cu San Nicolas, 
"we do not promise, we act". 
E pueblo di San Nicolas ta 
esun cu mas a ser engaña pa 
e gobierno na mando y esey 
ta algo cu mester desaproba. 

Guillfred Besaril, di districto 
di Savaneta. Guillfred ta 
conoci como lider sindical, 
y como polis, y el'a drenta 
politica pa duna su aporte 
na tur esnan cu mester un 
ayudo y pa yuda pa combati 
criminalidad na Aruba, algo cu 


ta sumamente necesario. 

Partido MEP ta sumamente 
satisfecho cu e acogida cu 
pueblo a duna candidatonan 
nobo di partido MEP.Te hasta 
e hecho cu contrincantenan ta 
ataca e candidatonan nobo e 
lider di MEP ta mira como hopi 
positivo: "Imaginabo si nan no 
critica! Si nan critica kiermen 
cu e impacto tabata grandi, y 
esey mes nos kier logra." 

Remarcable tabata cu cada 
un di e candidatonan a duna 
un tremendo presentacion 
riba escenario, tabata manera 
cu nan tin hopi experiencia 
caba, siendo cu cu excepcion 


di Marlon Werleman, e 
candidatonan ta pa prome 
biaha a dirigi nan mes na 
un publico asina grandi den 
ambiente politico. Tambe 
mester remarca cu cada un 
a splica dicon nan a scohe 
pa partido MEP, e partido cu 
realmente tin e ser humano 
na pecho, pero tambe pa e 
lider di partido, sra. Evelyn 
Wever-Croes, cu segun nan 
palabra ta un persona integro, 


trahado, cu curashi y cu 
merece e sosten, palabranan 
cu a wordo bon ricibi door di 
e publico. 

Lider di partido a gradici tur 
esnan cu a presenta na e 
actividad y pa nan sosten. 
"MEP ta creciendo mas liher 
cu mi mes a spera, y mi ta 
gradici boso cada un pa esey", 
tabata e palabranan di lider di 
MEP. 

LOGRONAN Dl MEP 

PUEBLO DEN DOLOR 

UN PUEBLO ENGAÑA Y DEN DOLOR 


PARTIDO AVP NO A ELIMINA BBO 

Durante campaña pa eleccion 2009 partido AVP a 
priminti pueblo cu - asina cu nan drenta gobierno - 
nan lo elimina e BBO di 3%, ya cu segun nan, esaki 
ta e causante principal di aumento di costo di bida na 
Aruba. Sinembargo ya nan ta yegando na final di nan 
gobernacion y te ainda nan no a cumpli cu nan promesa 
di campaña, esta di elimina e BBO completamente. Lo 
unico cu nan a haci tabata reduci e BBO cu 1.5%, pero 
e poder di compra di nos ciudadanonan a sigui bay 
atras. Hecho ta cu e casi 4 aña di Gabinete Mike Eman 
ningun producto y articulo den tiendanan a baha den 
prijs, pero a subi drasticamente, poniendo varios hogar 
na rand di desesperacion. 

AUMENTO Dl PRIJS Dl CORIENTE Y 

AWA 

Un di e otro promesa y mentiranan falso cu AVP a 
lansa durante campaña tabata cu ‘from day one’ nan 
lo reduci e tarifanan di awa y coriente cu 25.5% y den 
e siguiente aña nan lo reduci esaki cu un otro 25.5%. 
Pues en total un reduccion di 51%. Pa demonstra con 
grandi e mentira y manipulacion di AVP ta, partido 
MEP ta produci e tabelnan adhunto caminda nos por 
mira e desaroyo den averahe di prijs di coriente y awa 
pa hogar for di October 2009, esta e luna cu MEP a 
bandona gobernacion te cu December 2012. 

Nos por mira cu den 3 aña e averahe di prijs di 
coriente pa hogar a subi y di awa a baha. Sinembargo 
nos mester remarca cu e prijsnan di coriente y awa 
cu lo mester a baha cu 51%, te ainda AVP no a 
cumpli cu e promesa di campaña aki. Na lugar cu un 
hogar - teniendo cuenta cu e promesa di reduccion 
di 51% - paga un averahe di Af. 152,80 na coriente, 
awe e hogar aki ta pagando Af. 306,75. Na lugar cu 
e mesun hogar aki paga un averahe di Af. 79,80 na 
awa, awe e ta pagando Af. 137,05. Y si tabata tin un 
reduccion mes den e prijs di awa, esaki ta debi na e 
plantanan RECIP III, Seawater Reverse Osmosis II y 
e mulinanan di biento na Vader Piet cu ta proyectonan 
cu a inicia desde 2006, esta bao di Gabinete Oduber. 
Alavez miles di nos conciudadanonan ta sufriendo 
ultimamente, ya cu nan meternan di awa y coriente a 
wordo corta, lagando nan sin awa y den scuridad total. 

AUMENTO Dl PRIJS Dl GASOLIN Y 
DIESEL 

Kende no ta corda con partido AVP durante 
gobernacion di MEP tabata haci fiesta ora cu - pa 
motibo di e aumento drastico di prijs di crudo riba 
mercado internacional - e prijsnan di gasolin y diesel 
a aumenta tambe na Aruba? E tempo ey AVP tabata 
demoniza comunidad cu ta pa via di Nel y MEP henter 
pueblo lo ta sufriendo di e aumentonan aki. 

Durante campaña pa eleccion 2009 AVP a priminti cu 
nan lo percura pa reduci e prijsnan di gasolin y diesel 
ora cu nan drenta gobierno. Sinembargo riba e tabelnan 
adhunto nos ta mira cu desde cu Gabinete Mike Eman 
a sinta na November 2009 e prijsnan di gasolin y diesel 
a aumenta barbaramente. Den 3 aña e prijs di gasolin 
a subi cu 30.7% y di diesel a subi cu 39.2%, siendo 
cu e prijs di crudo riba mercado internacional a baha 
substancialmente durante e ultimo 3 añanan. 


Averahe di prijs di Electrkidad (in AfL) 

October2009 

299.51 

December 2009 

299.51 

December 2010 

308.72 

December 2011 

363.27 

December 2012 

306.75 


Fuente: CoQsumer Price Index - CBS 


Averahe di prijs di Awa (in Afl.) 

October 2009 

156.40 

December 2009 

156.40 

December 2010 

153.95 

December 2011 

195.47 

December 2012 

137.05 


Fuente: Consumer Price Index - CBS 


Prijs di Gasolin (cen pa liter] 

1 

October 2009 

December 2009 

December 2010 

December 2011 

December 2012 
April 2013 

183.30 

193.20 

197.40 

219.10 

220.20 

239.50 

AUMENTO 

2009-2013 

30.7% 


Rjente: Consumg Prfce Index, CBS 


Prijs di Diesel {cen pa Ifter) 

October 2009 

December 2009 

December 2010 

December 2011 

December 2012 
April 2013 

150.10 

161.80 

173.30 

210.10 

207.60 

209.00 

AUMENTO 

2009 - 2013 

39.2% 


Rjentg Consumer Prfce lndex,CBS 

AUMENTO Dl PERSONANAN CU TA COBRA 
ONDERSTAND 



Fuente : Sta tistica I Yearboo k 2011, CBS 


Durante cu MEP tabata den gobierno e cantidad di personanan cu tabata cobra 
onderstand na 2005 tabata 2414 persona. Sinembargo, danki na e desaroyo 
economico positivo y cu MEP a crea cuponan di trabao duradero pa un y tur den 
e comunidad aki, e cantidad di personanan cu ta cobra onderstand a ser reduci 
drasticamente te cu 1846 nafinal di gobernacion di MEP. Sinembargo na momento 
cu Gabinete Mike Eman a haci su entrada den gobierno, e cantidad di personanan 
riba onderstand a subi y yega te na 2700 na 2012. Manera por ser mira den e 
grafico, un aumento drastico den apenas 3 aña di tempo. 


AUMENTO DRASTICO Dl CRIMINALIDAD 

Desde cu Gabinete Mike Eman a sinta nos por mira con criminalidad a aumenta 
den forma alarmante den e pais aki. Hecho ta cu durante e ultimo 3 añanan nos 
pais a wordo azota pa un ola di ladronicia den cas y negoshi y riba turista, atraco 
arma den banco y riba caya, criminalidad nunca bisto, hortamento di auto na 
granel, ilegalidad y violencia sin limite. 


PersoiuiiKin cu ta cobra Onderstand 


3000 | 2700 

2312 

1991 1846 1963 

1500 I ■ ■ ■ 

1000 

500 

Fuente Staidicat Yeaibock CBS 

Riba e grafico adhunto nos por mira con durante e añanan 2007 te cu 2009 
(Gabinete Oduber) e cantidad di crimennan a reduci drasticamente for di 6277 na 
2007 te cu 4864 na 2009. Sinembargo na 2010 (Gabinete Mike Eman) e cantidad 
di crimennan a aumenta te na 8266, esta un aumento drastico di casi 70%. Hamas 
den historia di nos pais nos a conoce un situacion asina alarmente pa loke ta 
criminalidad y pa gran parti esaki ta danki na e eliminacion di Guarda Nos Costa, 
e radarnan di Raytheon, e visibility teamnan y e falta di un plan integral riba tereno 
di husticia door di Gabinete Mike Eman. 


FINANZAS 

RAPPORT RELIMINARIO Dl IMF 
TA AVISA TEMPONAN DIFICIL 
NA CAMINDA PA ARUBA! 





Dia 26 di April un delegacion di 
Fondo Monetario Internacional 
(“IMF”) a presenta un rapport 
preliminario di e situacion 
financiero di pais Aruba. 
Fraccion di MEP mester a reuni 
cu IMF prome cu e rapport aki a 
wordo traha, pero IMF a cancela 
e reunion na ultimo momento sin 
duna splicacion. MEP a sinta cu 
IMF un rato riba 26 di April, pero 
esaki ta despues cu IMF a traha 
su rapport preliminario. Pues 
comentarionan cu integrantenan 
di MEP a duna na IMF no a 
wordo refleha den e rapport 
preliminario di dia 25 April 

For di e rapport preliminario nos 
por conclui cu ainda Aruba no a 
yega e nivel economico cu tabata 
tin prome cu e crisis mundial. 
Esaki ta debi na e hecho cu 
den 2012 nos economia a cai 
drasticamente. IMF ta constata 
cu nos economia ta creciendo si, 
pero cu dificultad. 

Tocante nos situacion financiero, 
IMF ta mas critico: nos 
situacion financiero a deteriora 
drasticamente desde 2008. 
Aparte di esaki IMF ta avisa cu 
e aña aki mester tuma medida 
fiscal, cu mester ta riba dos area: 
baha gasto y aumenta entrada. 

IMF a duna su opinion riba 
e maneho di gobierno actual 
cu apesar di tur e medidanan 
implementa, den cooperacion 
cu Dialogo Social, esakinan NO 
a duna e resultado necesario, 
pasobra a reduci e BBO, a 
tuma mas hende den servicio 
di gobierno y a haci gastonan 


exagera, cu a pone e deficit 
aumenta. 

Y e resultado di e maneho cu a 
faya ta un deficit di 8.5% di GDP 
(aprox. 425 miyon florin) y un 
debe nacional di 67% di GDP 
(aprox. 3.2 biyon florin). 

Segun IMF ambos indicador ta 
demasiado halto, y e aña aki 
mester tuma medida pa baha e 
8.5% te na 6%. Pa logra esaki 
gobierno a bisa cu e lo saca 
mas dividendo di companianan 
estatal, cu lo baha salario den 
gobierno y lo stop di gasta tanto. 
Di su banda IMF ta bisa cu esaki 
ta un bon paso, pero cu esaki 
no ta suficiente. IMF ta propone 
pa bin medidanan tambe pa 
aumenta entrada di gobierno: (1) 
introdusi un VAT (un tipo di BBO) 
di 15% (esaki ta tuma un tempo 
pa implementa (2) aumenta 
BBO bek na 3% (3) aumenta 
invoerrechten y mas accijns. 

MEP ta contra e proposicion 
pa introduci medida. MEP ta 
convenci cu un maneho mas 
responsabel mester soluciona e 
problema. Pero mester cuminsa 
awor mesora! Una vez cu MEP 
ta den gobierno na November di 
e aña aki, lo aplica un maneho 
financiero responsable, lo 
cuminsa cu baha e gastonan 
di luho, di coordinadornan, di 
viahamento y fiestamento y 
propaganda cu actualmente ta 
exagera. Esaki ta e prome paso 
pa pone orden financiero, sin cu 
mester castiga henter nos pueblo 
cu medida. 

Districto di Noord a desaroya grandemente, danki na e 


DEN TEMPO 


gobiernonan di MEP 

Vacation Club y 
tambe e unico hotel di 

Inicio di Plan Sasaki 5 strea, Ritz Carlton. 



Compara cu tur otro 
districto na Aruba, 
Noord/Tanki Leendert 
ta e districto cu mas a 
crece durante e ultimo 
tres decadanan. Si 
na 1981 Noord/Tanki 
Leendert tabatin 
7717 habitante, esaki 
a crece te 10056 
habitante na 1991, 
16944 habitante 
na 2000 y 21495 
habitante na 2010. Sin 
duda algun cu esaki 
ta un crecemento 
substancial y pa gran 
parti ta atribui na e 
desaroyo turistico/ 
economico cu e 
districto aki a pasa 
aden, caminda hopi 
persona di otro 
districto a bin biba na 
Noord, ya cu asina 
nan por ta mas serca 
di nan area di trabao, 
esta e hotelnan situa 
na Palm Beach. 

Vision di Plan 
Sasaki 

E desaroyo turistico 
aki no a bin sin mas, 
ya cu tabata partido 
MEP cu na comienso 
di añanan 80 a 
percura pa e plan di 
infrastructura turistico, 
esta Plan Sasaki y 
cual a percura pa mas 
cu 100 ha. di tereno 
wordo desaroya y 
p’asina por construi 
facilidadnan turistico, 
unda a construi varios 
caretera nobo, e.o. 
esun te Malmok. Esaki 
a encera no solamente 
construccion di 

hotelnan, pero tambe 
restaurantnan, 
areanan comercial 
y di recreacion, 
nightclubs etc. Hecho 
ta cu despues di ciere 
di refineria Lago na 
1985, Plan Sasaki a 


resulta e salbacion 
pa nos pais, ya cu 
mediante di e plan aki 
henter e area turistico 
den sercania di Noord 
por a wordo desaroya. 

Proyectonan 
ubica na Noord 

MEP no solamente 
a percura pa Plan 
Sasaki, pero den 
transcurso di añanan 
a duna Noord e balor 
cu e merece. MEP a 
percura pa construi 
cientos di casnan di 
pueblo den e districto 
aki, a percura pa 
construccion di e 
Hulpbestuurskantoor 
Noord, Centro di 
Bario Noord, Planta di 
purificacion di awa na 
Bubali. Egrancantidad 
di camindanan den 
Noord y rond Aruba cu 
a ser construi durante 
gobernacionnan di 
MEP a pone cu te 


hasta contrincantenan 
politico a duna un ex- 
gobernante di MEP 
e apodo di Diputado/ 
Minister Asfalt. Alavez 
durante e periodo 
di Gabinete Oduber 
III y IV varios ta 
e proyectonan cu 

a ser ehecuta na 
beneficio di e pueblo 
di Noord, manera 

e.o. construccion di 

Compleho Deportivo 
Frans Figaroa, 

construccion di 

Sporthotel y Technical 
Center Angel Botta, 
construccion di 

e Warda di Polis 
nobo, Teleshop, 
construccion di 

Scol Kudawecha 
y renobacion di 

Aloysiusschool. Ta 
hustamente bao di e 
mesun gobierno aki 
e desaroyo turistico 
a wordo amplia cu 
hotelnan, manera Riu, 
Divi Phoenix, Marriott 


Reconoce 
baluartenan di 
Noord 

Alavez partido MEP 
semper a duna 
reconocimento na 
baluartenan di Noord 
cu a yega di haci 
hopi trabao valioso 
pa nos pais. Riba 
proposicion di MEP 
un gran Arubiano di 
Noord, esta Felipe 
B. Tromp (q.e.p.d.) a 
wordo nombra como 
e promer Gobernador 
di e pais aki. MEP a 
percura pa propone 
un otro gran Arubiano 
di Noord, esta Frans 
Figaroa (q.e.p.d.) 
wordo nombra como 
Gezaghebber di nos 
isla y awe cu tur honor 
e Compleho Deportivo 
na Noord ta carga su 
nomber. 

Hecho ta cu partido 
AVP nunca a yega di 
haci algo pa e pueblo 


di Noord. Alcontrario, e 
proyecto di un HAVO/ 
VWO school na Noord 
cu Gabinete Oduber 
a laga atras cla pa 
ehecuta, e gobierno di 
AVP a prefera di hinca 
e suma reserva den 
e proyecto di Tram 
na Playa. Pa AVP e 
districto di Noord ta 
bon solamente pa 
construi un Parke di 
Molina y cual parke lo 
no beneficia Aruba ni 
Noord en particular. 

Tur desaroyo positivo 
cu e districto di Noord 
conoce te cu awe ta 
danki na partido MEP. 
Cu Awe Noord ta 
bunita, Noord a crece 
y Noord ta floreciendo 
ta trabaonan grandi 
di politiconan cu a 
origina di e lista di 
MEP. Pueblo di Noord 
tin un memoria social 
grandi y ta corda bon 
bon ken a traha na 
bienestar di e pueblo 
di Noord y ken ta 
contra pa Noord haya 
locual e merece pa su 
desaroyo. 



PROGRAMA 
NA RADIO 

TUR DIADOMINGO 9.45AM TE CU 
10.45AM 

BO PROGRAMA RADIA MEP 2013 
NARADIOHIT94 


S! NO TA AMI, 

KEN? 

Sl NO TA AWOR, 

Kl DIA? 


VOTA 


mejj 

SALUBRIDAD 


VISION DIMEP RIBA SALUBRIDAD PUBLICO: 


NO POR TIN PRIJS RIBA SALUD NI RIBA BIDA DI 

HENDE 

otro paisnan. 



Aruba ta riba e lista 
di “eurotransplant” pa 
nos haya organonan 
pa nos hendenan, 
pero ta masha poco 
di nos pacientenan 
ta haya un organo pa 
por scapa nan bida. 


Mas y mas tin 
desgusto den nos 
comunidad ora ta 
trata di salubridad 
publico. Awendia 
ta tarda masha 
hopi mes prome cu 
un cuidadano por 
mira su dokter of su 
specialista. Tin biaha 
e pacient mester 
warda 7 luna! Mescos 
ta e caso ora bo tin 
cu bay saca potret 
na hospital of haci 
testanan avanza, 
cual tambe tin tempo 
di espera masha 
masha largo mes. 

Hopi pacient ta keha 
riba e remedinan cu 
nan ta haya, debi 
cu AZV tin cu baha 
gasto, nan ta sinti cu 
nan ta haya remedy 
inferior, cu ta haci 
nan mas malo. 

Hopi falta ta 
wordo sinti tambe 
di un centro di 


rehabilitacion na 
Aruba pa esnan cu 
mester rehabilita di 
un accidente of un 
maleza. 

Nos pais ta 
confrontando 
problemanan 
serio den e area 
di salubridad, 

especialmente pa 
loke ta e calidad 
di cuido di nos 
hendenan. 

MEP ta compromete 
na mehora e calidad 
di cuido pa un y tur. 
Esaki ta encera 
pone mas dokter di 
cas pa por atende 
esnan cu ta enfermo 
mas liher pone mas 
specialista pa por 
atende cu pacientnan 
sin tin cu warda hopi 
elimina e bareranan 
cu ta stroba nos 
propio yiunan di tera 
di bin eherce nan 
profesion medico na 
nos pais crea mas 
centro diagnostico 
den cada districto y 


asina trece e cuido 
medico mas cerca di 
e ser humano 
pone mas enfermero 
pa por brinda mihor 
cuido 

atende cu e 
problematica di e 
maleza cancer, cu 
a demostra di tin un 
indice demasiado 
halto na Aruba y 
nos mester investiga 
ta pakico, pa asina 
por evite y trate mas 
eficientemente duna 
mihor asistencia na 
esnan den necesidad 
cu material y remedi 
pa enfermonan. 

Cada un di e 
compromisonan aki 
lo costa placa, pero 
MEP ta convensi cu 
riba salud di hende 
no tin prijs, y sigur no 
riba bida di hende. 
Na mes momento 
MEP lo dedica 
atencion na e costo 
halto di cuido di 
salud. Caminda ta 


necesario, lo baha 
gasto, pero esaki no 
por bay a costo di e 
cuido di salud di e 
ser humano. 

Pesey den e vision 
di MEP ta inclui pa 
desaroya Aruba 
como centro di 
referencia medico. 
Bow maneho di MEP 
nos lo crea un centro 
multidisciplinario, cu 
ayudo di hospitalnan 
di renombre 

internacional, pacrea 
un hospital general 
na unda nos por 
brinda servicionan 
specializa manera 
tratamento di 

malesanan di 

curazon y tratamento 
di cancer den tur su 
manifestacionan. 

Otro area importante 
ta e area di 
transplante di 

organonan. Na Aruba 
no tin legislacion pa 
cu esaki manera na 


Esaki, naturalmente, 
mester di un 
legislacion nobo. 
E beneficio di e 
desaroyo aki ta cu 
esaki tambe por crea 
fuente di entrada pa 
nos isla. 

Den vision di MEP tin 
tambe pa desaroya 
Aruba como centro 
di tratamento of 
cirugianan estetico, y 
centro odontologico. 

Haciendo uso di e 
situacion geografico 
privilegia di Aruba, y 
teniendo e gastonan 
na nivel competitivo, 
por desaroya Aruba 
den un centro 
estetico, y na mes 
momento un centro 
pa relaha. Asina nos 
ta duna realse na 
desaroyo di turismo 
estetico na Aruba. 

Mirando e 

gastonan halto di e 
tratamentonan aki 
den otro paisnan, 
nos por desaroya 
un centro medico 
internacional na 
Aruba, y esaki lo 
por crea un fuente 
di entrada grandi 
pa nos isla. Y cu e 
entrada aki nos por 
segura un cuido di 
salud digno pa nos 
cuidadanonan. 

OPULIMEP@GMAIL.COM 

AUMENTO DRASTICO Dl 
DEFICIT FINANCIERO 

Regularmente ta ser papia riba deficit 
financiero di nos pais. Pregunta ta, 
kico kier meen Deficit Financiero? 
Deficit Financiero ta e diferencia cu ta existi den presupuesto 
entre entrada y gastonan total di gobierno. Na momento cu e 
gastonan total surpasa e entradanan di gobierno, e ora ey nos ta 
papia di un Deficit Financiero. Y si e entradanan total ta mas halto 
cu e gastonan total, nos ta papia di un Surplus den presupuesto. 

Riba e tabel adhunto - compila for di cifranan oficial di Banco 
Central y IMF - nos por mira e desaroyo di nos deficit financiero 
y e deficit financiero relata na e GDP durante 2009 te cu 2012. 
Nos por mira claramente cu na momento cu MEP a bandona 
gobernacion na 2009 e deficit financiero tabata 163.1 miyon florin 
y e percentahe di e deficit relata na e GDP tabata solamente 
3.6%. Den e siguiente 3 añanan di Gabinete Mike Eman, esaki 
a aumenta te na 188.7 miyon florin na 2010, 332.5 miyon florin 
na 2011 y 425 miyon florin na 2012. E porcentahe di deficit relata 
na e GDP a yega te 4.4% na 2010, 6.9% na 2011 y 8.5% na 
2012. Sin duda cu na 2012 esaki tabata un record y hamas bisto 
den historia di nos pais. Mientras cu e norma Europeo pa loke ta 
deficit financiero ta 3%, Gabinete Mike Eman ya na 2012 a casi 
triplifica e norma aki. 

E cifranan aki ta compila for di relatonan oficial di Banco Central 
y tambe IMF. Sinembargo e dos ministernan Mike Eman y Mike 
de Meza tin mas cu 3 aña caba tur dia ta gañando nos pueblo cu 
e gobierno di MEP a laga un deficit financiero atras di 500 miyon 
florin. Riba e tabel adhunto nos ta mira cu esaki tabata 163.1 
miyon florin. 



AVERAHE Dl DEFICITNAN 


DEFICITNAN GABINETE EMAN 

2010 

2011 20 

DEFCINGA 

«111 

1 

1 

I I 2( 

II 1 1 

1 

ii m 

■HJ 

1 

■1 -1151 -II 

0i •11.1 SU 

11 

ii u 



Riba e siguiente 2 tabelnan nos ta trece padilanti e total di e 
deficitnan financiero bao di Gabinete Oduber (2002-2009) 
y nos ta compara esaki cu e deficitnan bao di Gabinete 
Mike Eman (2010-2012). Mester constata cu e deficitnan 
bao di Gabinete Oduber durante 8 aña a yega na un total 
di 682.3 miyon florin, cual ta equivalente na un averahe 
di 85.3 miyon florin pa aña. Durante Gabinete Mike Eman 
e deficitnan den 3 aña a suma na un total di 946.2 miyon 
florin y cual ta un averahe di deficit di 315.4 miyon florin 
pa aña. Algo nunca bisto, ya cu bao di Gabinete Eman 
e averahe di deficit ta casi 4 biaha mas hopi cu durante 
gobernacion di MEP. 

AUMENTO DRASTICO Dl DEBENAN 

NACIONAL 

Mientras cu nos deficitnan financiero a sigui crece durante 
2010, 2011 y 2012, nos por mira riba e siguiente tabel con 
nos Debenan Nacional tambe a crece substancialmente 
durante e añanan menciona: For di 2.2 biyon florin na 
2009 te cu 3 biyon florin na 2012. Tambe e porcentahe di 
debenan nacional relata na e GDP a crece for di 49.7% na 
2009 te na 67% na 2012, mientras cu e norma pa Aruba ta 
50-52%, 



Sinembargo e gobierno di AVP no ta preocupa mes cu 
tur e aumentonan aki. Alcontrario Mike Eman ta sigui 
financia tur su debe y compromisonan door di ‘djis bay un 
tiki mas den rood”, manera cu e mes a declara. Hecho 
ta cu ta danki na e ‘djis bay un tiki mas den rood’ aki nos 
debenan nacional a yega te na 3.2 biyon florin na 2012 
y debi na e debenan cu gobierno mester paga ainda na 
APFA (700 miyon florin) y tur e debenan ‘off balance’ di 
entre otro construccion di Hospital nobo (900 miyon florin), 
e proyecto di Urirama (250 miyon florin), construccion di 5 
centro multifuncional (80 miyon florin), renobacion di John 
F. Kennedyschool (30 miyon florin), Green Corridor (290 
miyon florin), finalmente nos debenan nacional lo yega te 
na mas cu 6 biyon florin. Un cifra espantoso cu lo bay hinca 
nos pais den un bancarota total. Pregunta: Kico lo para di 
e futuro di nos yiu, nieto y bisanietonan, kendenan lo bay 
hereda tur e debenan astronomico aki??? 

E MESA 

E MESA DEN ACCION 


Partido MEP 

semanalmente ta tene 
conferencia di prensa na 
lugarnan rond di Aruba, 
cu e meta pa denuncia 
cosnan cu no ta bai 
bon, y pa enfoca riba 
proyectonan exitoso di 
gobierno di MEP. Entre 
otro e mesa a bay e 
siguiente lugarnan: 

Banco Central pa entrega 
un carta di protesta contra 


e hecho cu IMF a nenga 
pa reuni cu oposicion. 

Centro Medico San 
Nicolas pa enfoca riba 
e vision cu gobierno 
di MEP tabata tin pa 
San Nicolas cu e bunita 
proyecto aki, mientras cu 
e gobierno actual no a 
haci ningun inversion real 
pa San Nicolas. 

Area di hotel, despues 
di atraca arma riba 


joyeria, pa enfoca riba 
e importancia pa hasi 
e area aki sigur y liber 
di atraco, y presenta e 
vision di MEP con pa 
combati criminalidad. 

School na Kudawecha, pa 
enfoca riba un proyecto 
di gobierno di MEP cu 
realmente a contribui 
na desaroyo di e pueblo 
di Noord, contrario na e 
gobierno actual cu no a 


haci nada pa pueblo di 
Noord. 

Corte di Husticia renoba, 
pa enfoca riba e proyecto 
di gobierno di MEP, y pa 
expresa preocupacion pa 
cu e ola di criminalidad 
cu ta azotando nos isla. 

Alto Vista pa enfoca riba 
e daño cu e molinanan 
di biento na Urirama lo 
ocasiona na naturaleza y 
e paz na e kapel di Alto 


Vista, ademas di daño na 
salud di hende. 

Keda pendiente pa mas 
proyecto cu e MESA 
ta bishita, pa denuncia 
cosnan cu no ta bon 
den nos comunidad 
y e solucion cu MEP 
ta presenta. Na mes 
momento pa mustra cu 
MEP si a cumpli durante 
gobernacionnan anterior. 

